
	[bookmark: nev]VARGA NOÉMI ÁGNES
Általános Orvosi
Osztatlan, 7. félév
Marosvásárhelyi Orvosi és Gyógyszerészeti Egyetem
Általános Orvosi
	






Témavezető:
	Dr. Böhm József
Osztályvezető főorvos,  Kreiskrankenhaus Freiberg, Klinik für Neurologie




A perifériás idegek ultrahangos vizsgélatának előnyei és lehetőségei

Bevezetés: Perifériás idegsérülések rutin diagnosztizálásához a neurológiai kórisme a klinikai és elektrofiziológiai vizsgálatokra támaszkodik. Nagy frekvenciájú lineáris vizsgálófejek használatával egy nem invazív módszer segít ezen betegek kórismézésében, utánkövetésében.Célkitűzés: Bemutatni a perifériás idegek ultrahangos vizsgálatának előnyeit, helyenként az MR-, EMG-, ENG- vizsgálatokkal összehasonlításban, valamint ismertetni az elemzés lehetőségeit.
Anyag és módszer: A vizsgálatokhoz 12 MHz-es lineáris vizsgálófejjel rendelkező Toshiba, Aplio XG ultrahangos készüléket használtunk. A módszer alkalmazhatósági feltétele, hogy az ideg a felszínhez közel helyezkedjen el; indikációi : alagútszindrómák, idegszakadások, tumorok, UH vezérléssel történő sebészi beavatkozás. Morfológiai információkat kapunk a N. Medianusról, N. Ulnarisról az alkaron, N. Radiálisról a felkaron, a M. Scalenus Anterior és Mediális közötti Plexus Brachialisról, Fibulafej magasságában a N. Peroneusról, stb.
Eredmények: Felhasznált diagnosztikai metódus: az ideg keresztmetszetének mérése ( N. Medianus 0,9-0,25 cm2 pathorógiás, N. Ulnáris > 2,6mm a pathológiás), Mediánus és Ulnáris neuropáthia esetében a WFR valamint HCR arányokat használtuk ( WFR> 2 => pozitív, specificitás 93%, HCR> 1,4 => pozitiv, specificitás 95%). Figyelembe vettük az ideg echogenitásának változását is. Az ultrahangos vizsgálat az MR-nél nagyobb axiális felbontóképességgel rendelkezik, látható az ideg fascikuláris szerkezete. Felismeretőek a kompressziós károsodások, idegszakadások, daganatok, neurofibrómák, anatómiai malformációk, cyszták.
Következtetések: A perifériás idegek ultrahangos vizsgálata az elektrofiziológiai vizsgálatokhoz képest gyorsabb és pontosabb diagnosztikai módszer. Bár a módszer számos előnnyel rendelkezik, mégis ritkán alkalmazott.



